《杂诗 其四》
清代·盖方泌

鹪鹩巢一枝，翩翩意自如。翳荟蒙茏间，游集亦有徒。

毛弗施器用，肉不登庖厨。行不避矰缴，止不罹罿罦。

翰羽卑且飞，觜距形不殊。饮啄随俯仰，与世更无须。

人生温饱外，汲汲求赢余。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。